જીતવા માટે 189 રનનાં લક્ષ્ય સાથે ઉતરેલી ઓસ્ટ્રેલિયન ટીમની શરૂઆત સારી રહી હતી. જો કે ઓપનર વોર્નર કાંઇ ખાસ કરી શક્યો નહોતો. બુમરાહનાં બોલમાં તે 17 રન પર કોહલીને કેચ આપી બેઠો હતો. તાબડતોબ સ્મિથ પણ જાડેજાનાં બોલમાં કોહલીને કેચ આપી બેઠોહતો. સ્મિથ માત્ર 21 રન જ બનાવી શક્યો હતો. કંગારૂ ટીમને ત્રીજો ઝટકો ફીંચનો લાગ્યો હતો. ટકીને બેટિંગ કરી રહેલા ફીંચને અશ્વિેને LBW આઉટ કર્યો હતો. ફીંચે 33 બોલમાં 44 રન ફટકાર્યા હતા. ટ્રેવિસ હેડને જાડેજાએ 2 રન પર એલબીડબલ્યુ આઉટ કર્યો હતો. વોટસન આવતાની સાથે જ ભારતીય બોલરોની ધોલાઇ ચાલુ કરી હતી. પરંતુ 12 રન પર અશ્વિને તેનો ભોગ લઇ લીધો હતો.